
		
			
				1.

				La nostra feina és fer que les coses passin, però que passin amb sentit.

			

			
				
					[image: ]
				
				Zenó de Cítion

				(334 aC - ca. 262 aC)

				«No hi ha vent favorable per a qui no sap on va».

			

			
				
					[image: ]
				
				Epicur

				(341 aC - 270 aC)

				«La felicitat i la virtut són dues germanes que no se separen mai».

			

			
				2.

				(Vm + Pe + Ca): vendre amb marge + produir eficientment + cobrar com més aviat millor. Aquesta és la fórmula per a una empresa sana.

			

			
				3.

				Les empreses no passen a un altre nivell si la seva gent no passa a un altre nivell.

			

			
				4.

				L’estratègia no és ajuntar un ram d’aspiracions, és desfer els nusos que impedeixen que les nostres decisions presents tinguin l’impacte desitjat en el futur.

			

			
				5.

				El que és assenyat és saber combinar l’agilitat amb la paciència.

			

			
				6.

				Una empresa és tensió, la nostra feina és positivitzar la tensió.

			

			
				7.

				La cultura corporativa d’una empresa és el que les parets xiuxiuegen quan s’acaben les reunions.

			

			
				8.

				El management humanista és management, un ofici per donar resultats, però no de qualsevol manera.

			

			
				9.

				El management humanista limita a la dreta amb el despotisme tecnològic i a l’esquerra amb el bonisme.

			

			
				10.

				L’humanisme no és bonisme.

			

			
				
					[image: ]
				
				Frederic Gonzaga

				Duc de Màntua

				(1500 - 1540)

			

			
				
					[image: ]
				
				Boeci

				(480-524)

				«La glòria humana no és altra que una gran remor de vent a les orelles».

			

			
				11.

				El management humanista reivindica la compassió, però paga la factura. El bonisme vol multiplicar la compassió, però endossant la factura als altres.

			

			
				12.

				El management humanista és competir amb límits.

			

			
				13.

				La gestió sempre és la gestió dels límits.

			

			
				14.

				El sentit comú defineix la cartografia dels límits.

			

			
				15.

				No hi ha algorisme per al sentit comú.

			

			
				16.

				El diagnòstic serveix per prendre decisions. El sobrediagnòstic serveix per no prendre decisions.

			

			
				17.

				Les empreses consistents evolucionen amb els seus clients i els serveixen el futur mitja passa per davant.

			

			
				18.

				És greu que algú en una empresa miri per sobre de l’espatlla els clients i els proveïdors.

			

			
				19.

				A l’empresa és molt més difícil descriure que no pas opinar. Infinitament més. En vista de la qual cosa tothom opina. (Gràcies, Josep Pla)

				Averrois

				(1126-1198)

				«La ignorància condueix a la por, la por condueix a l’odi, l’odi condueix a la violència».

			

			
				
					[image: ]
				
				Pitàgores

				(570 aC - 495 aC)

				«Escolta, seràs savi. El començament de la saviesa és el silenci».

			

			
				20.

				La complexitat no tolera la simplicitat, però requereix senzillesa. Es tracta de gestionar la complexitat sense incrementar-la.

			

			
				21.

				La simplicitat és la musa del populisme.

			

			
				22.

				Traslladar problemes sense propostes de solució és homenatjar la mediocritat.

			

			
				23.

				Per fer créixer val més respondre amb preguntes; per contemporitzar, amb respostes enllaunades és suficient.

			

			
				24.

				No hi ha res de més fàcil que socialitzar la mala llet.

			

			
				25.

				Cal entrenar les decisions. Pretendre que els nous directius decideixin sense entrenament és com voler jugar a tennis sense conèixer raqueta.

			

			
				26.

				El management no és un festival mundial del consens, però incloure és millor que excloure.

			

			
				27.

				Talent atreu talent, mediocritat atreu mediocritat.

			

			
				28.

				Quan els mediocres es fan amb el sistema de contractació, el desastre és inminent.

				Alexandre el Gran

				(356 aC - 323 aC)

				«Recorda que de la conducta de cadascú depèn el destí de tothom».

			

			
				
					[image: ]
				
				Antístenes

				(444 aC - 365 aC)

				«Consulta l’ull del teu enemic, perquè és el primer que veu els teus defectes».

			

			
				29.

				Hi ha dos tipus de líders, els que es fan més grans que els problemes i els que es fan més petits que els problemes.

			

			
				30.

				El lideratge resideix en les persones, no en les màquines; només les persones treballen, les màquines funcionen.

			

			
				31.

				No hi ha un sol líder, hi ha un sistema de lideratge distribuït en tota l’organització que amb les seves interaccions d’influència sosté la cultura corporativa.

			

			
				32.

				Liderar és establir un codi de complicitat que permeti decidir sense estar reunits.

			

			
				33.

				Els líders confereixen sentit a les agendes dels altres.

			

			
				34.

				Si no hi ha lideratge, no hi ha fluïdesa.

			

			
				35.

				Els líders enderroquen els silos, són els autors dels pactes antisilos.

			

			
				36.

				Líders senzills: per sofisticar serveix qualsevol.

			

			
				37.

				La millor versió d’un mateix arriba quan traiem la millor versió als altres.

			

			
				
					[image: ]
				
				Hipàcia

				(355-415)

				«Defensa el teu dret a pensar, perquè fins i tot pensar de manera errònia és millor que no pensar».

			

			
				
					[image: ]
				
				Xenofont

				 (431 aC - 354 aC)

				«Els rics que no saben fer servir les seves riqueses són d’una pobresa incurable, perquè és pobresa d’esperit».

			

			
				38.

				Els problemes queden per a l’equip, els dilemes queden per al líder.

			

			
				39.

				Liderar és absorbir la complexitat i transformar-la en iniciatives i solucions.

			

			
				40.

				Liderar és veure i descartar les ocurrències una mica abans.

			

			
				41.

				Els càrrecs fins i tot es poden comprar amb diners, el lideratge, mai.

			

			
				42.

				És impossible liderar sense saber tenir converses difícils.

			

			
				43.

				Liderar és saber agrair i reconèixer contenint l’autocomplaença.

			

			
				44.

				Liderar és saber dir positivament que no.

			

			
				45.

				Liderar amb excuses és fer-se trampes al solitari.

			

			
				46.

				Liderar és sintetitzar la influència amb la passió.

			

			
				
					[image: ]
				
				Parmènides

				(535 aC - ?)

				«Els corsers em portaran tan lluny com el meu ànim arribi».

			

			
				
					[image: ]
				
				Sòcrates

				(470 aC - 399 aC)

				«El camí més noble no és sotmetre els altres, sinó perfeccionar-se un mateix».

			

			
				47.

				Liderar no requereix sobreactuar amb escarafalls ni afegir pirotècnia, però sí molt de sentit comú.

			

			
				48.

				Tenir por, dubtar, però decidir. Això és liderar.

			

			
				49.

				Els que no dubten és que pensen poc. Dubtar és estar fora de perill. (Gràcies, Montaigne)

			

			
				50.

				Els líders humils creen líders humils. La humilitat requereix més fortalesa que l’autosuficiència.

			

			
				51.

				Els líders fiables són líders que no traspassen determinats límits.

			

			
				52.

				Tant l’ostentació de la riquesa com l’ostentació moral són devastadores.

			

			
				53.

				La gestió del canvi és molt més que una troca de PowerPoint a la recerca d’autor.

			

			
				54.

				Crear retòriques sobre missions, valors i propòsit no serveix de res si no te’n recordes quan has de prendre una decisió difícil o tenir una conversa difícil.

			

			
				55.

				La principal raó per la qual una empresa en compra una altra és perquè té diners.

			

			
				
					[image: ]
				
				Heràclit

				(510 aC - 470 aC)

				«Si no esperes l’inesperat no ho reconeixeràs quan arribi».

			

			
				
					[image: ]
				
				Plató

				(427 aC - 347 aC)

				«Escriure és la geometria de l’ànima».

			

			
				56.

				No hi ha cap due diligence capaç de mesurar l’ànima d’una empresa.

			

			
				57.

				No podem evitar l’estupidesa, però evitar els estúpids ens fa un gran bé.

			

			
				58.

				No s’ha de ser un imbècil ni quan puges ni quan baixes. (Gràcies, pare)

			

			
				59.

				És fonamental no cansar-se d’un mateix abans d’hora.

			

			
				60.

				Quan el sentit comú surt per la porta, l’estupidesa entra per la finestra.

			

			
				61.

				El repte és convertir un egosistema en un ecosistema.

			

			
				62.

				Com més sofisticada és una metodologia més desconfiança em genera, ens sobra extravagància en el management.

			

			
				63.

				Gran part del que anomenem management consisteix a dificultar la feina de la gent. (Gràcies, Peter Drucker)

			

			
				64.

				La mediocritat es mesura pel nombre d’excuses per càpita.

			

			
				
					[image: ]
				
				Aristòtil

				(384 aC - 322 aC)

				«Pensa com pensen els savis, però parla com parla la gent senzilla».

			

			
				
					[image: ]
				
				Diògenes

				(412 aC - 323 aC)

				«Callant és com s’aprèn a escoltar, escoltant és com s’aprèn a parlar i després parlant s’aprèn a callar».

			

			
				65.

				Les excuses s’enfilen a les cultures corporatives com heures de derrota.

			

			
				66.

				Els equips creixen quan no es resignen a les excuses pròpies.

			

			
				67.

				Perfeccionar la queixa no serveix de res.

			

			
				68.

				La gestió pública té excés de propòsit i dèficit de llegat.

			

			
				69.

				El servei públic és complicar-se la vida a favor dels altres, no complicar la vida als altres.

			

			
				70.

				La burocràcia comença per un mateix. Cada vegada que fem una norma traguem-ne una altra.

			

			
				71.

				La primera regla del buròcrata és negar la seva condició.

			

			
				72.

				La burocràcia esdevé patologia quan en una empresa hi ha un nombre desproporcionat de gent que pensa més en els KPI que en els clients.

			

			
				73.

				Fonamentalment cal estar contra la tonteria.

			

			
				
					[image: ]
				
				Plotí

				(205-270)

				«Tot vessa de símbols; l’home savi és l’home que en qualsevol cosa en pot llegir un altre».

			

			
				
					[image: ]
				
				Euclides

				(325 aC - 265 aC)

				«El que és afirmat sense prova, pot ser negat sense prova».

			

			
				74.

				La innovació és a la mirada, la tecnologia ve després.

			

			
				75.

				No hi ha innovació sense risc, però el gran risc és no innovar.

			

			
				76.

				La innovació és posar el futur a l’agenda del present.

			

			
				77.

				La innovació no és pas l’exhibició del futur, és l’absorció pràctica del futur.

			

			
				78.

				Els sèniors molt sèniors són innovadors.

			

			
				79.

				No tot canvia, però el futur no és una pròrroga del present.

			

			
				80.

				Només comuniquen els qui superen la necessitat de dir-ho tot i eviten ser spam d’ells mateixos.

			

			
				81.

				La brevetat no és tàctica, és estratègica.

			

			
				82.

				Per formar-se cal asseure’s, per aprendre cal aixecar-se, per desaprendre cal esforçar-se.

				Zoroastre

				(628 aC - 551 aC)

				«La saviesa consisteix a saber què s’ha de fer; la virtut, a fer-ho».

			

			
				
					[image: ]
				
				Ptolemeu

				(100-170)

				«Tot allò que és difícil d’assolir és atacat fàcilment per la generalitat dels homes».

			

			
				83.

				Créixer com a directiu comporta aprendre a socialitzar l’insomni.

			

			
				84.

				Abolir la concentració, la paciència i el pensament per compte propi és rendir-se completament a la intel·ligència artificial.

			

			
				85.

				Observar, pensar, escriure, aquestes són les armes amb què posarem la intel·ligència artificial al seu lloc.

			

			
				86.

				La intel·ligència artificial ens aportarà coses realment valuoses enmig de tones infinites de fum.

			

			
				87.

				La intel·ligència artificial no suporta les contradiccions, ni els matisos, ni entén la força dels detalls, ni la complicitat de les mirades, ni s’emociona amb la bellesa, ni aporta serenitat.

			

			
				88.

				No hi ha algorisme per a l’ànima.

			

			
				89.

				L’esforç és allò que ve després del cansament.

			

			
				90.

				Una empresa no pot ser una col·lecció d’experts. Manca finezza.

			

			
				91.

				Els experts són necessaris, els savis són imprescindibles.

			

			
				92.

				Els savis saben millor el que no saben que els experts.

			

			
				93.

				Calen molta saviesa i molta valentia per saber combinar la competitivitat amb la bondat.

			

			
				94.

				En una empresa les coherències han de guanyar ni que sigui per la mínima a les contradiccions.

			

			
				95.

				Cal estar a prop de gent a qui de tant en tant els brillin els ulls.

			

			
				96.

				Cal estar a prop de gent que tingui els diners per conseqüència i no pas per única vocació.

			

			
				97.

				L’equilibri és créixer fent créixer: clients, treballadors, accionistes i societat.

			

			
				98.

				La mediocritat és una decisió personal. (Gràcies, Jorge Wagensberg) Només l’autenticitat ens ajuda a esquivar la mediocritat.

			

			
				99.

				El repte de futur del management humanista és desplegar el triangle competitivitat-bondat-bellesa.

			

			
				100.

				Sense passió no passa res. Sense compassió no som res.

				Protògenes

				(370 aC - 303 aC)

			

		
	
		
			
				[image: ]
			
			L’escola d’Atenes, de Rafael Sanzio (1509-11)

			Aquest fresc representa els grans filòsofs, matemàtics i científics de l’Antiguitat clàssica. Al centre destaquen Plató i Aristòtil, que simbolitzen la recerca de la veritat a través del pensament i la raó.

